बता दें कि चुनावी समीकरण के लिहाज से बस्तर और सरगुजा संभाग काफी महत्वपूर्ण है. साल 2013 के विधानसभा चुनाव में भाजपा को बस्तर की 12 में से 4 व सरगुजा संभाग की 14 में से सात सीटों पर जीत मिली थी. इस बार भाजपा दोनों ही संभागों में अपना परफॉर्मेंस सुधारने की कोशिश कर रही है. यही कारण बताया जा रहा है कि दोनों संभागों में पीएम मोदी का कार्यक्रम आयोजित किया गया है. इसके अलावा सबसे अधिक 24 सीटों वाले बिलासपुर संभाग में पीएम दो सभाएं लेंगे.